Koko äänellä
Hautaussaatossa
 Vaan laahatkohon
 Maine
 Jälessä nerojen
 Kuin leski surevainen. –
 Mun runoni! –
 Sa rivimiehen lailla
 Saat mennä,
 Kuten menneet ovat
 Nimettömät sotamyrskyissämme.

 Viis huolin pronsseista
 Ma satapuutaisista,
 Viis marmorista niljakkaasta
 Huolin!
 Sovimme maineen kanssa.
 Sillä
 Samaahan oomme maata
 Kaikki;
 Yhteiseks’ merkiks’ tulkoon meille
 Sosialismi,
 Rakettu taistelussa
 Yhteisvoimin.

 Tulevat polvet!...
 Sanakirjain kohot
 Kun tarkastatte,
 Näätte,
 Pois liukuneet on niistä
 Sanat:
 ”Prostitutsio”,
 ”Piiritys”,
 ”Tuberkuloosi”...

 Nääs, runoilija
 Meitä varten, jotka
 Olemme terveet, notkeat,
 On Silloin saanut
 Plakaatin karhein kielin
 Nuolla
 Pois keuhkotaudin näljän...

 Toveri elämä!
 Eiks hiukan, vinhemmasti
 Me poljettaisi loppumatka
 Viisvuotissuunnitelman!

 Ei kasaan kopeekkaakaan mulle
 Oo saaneet runorivit,
 Huoneisiini
 Puusepät mitään laittaneet
 Ei punapuusta.

 Jos vainen vastapestyn
 Päällyspaidan
 (Sen vannon reilusti)
 Ma saan –
 Se mulle riittää!

 Kun vuotten vastaisten
 KKK-oohon saavun,
 Niin yli päitten
 Runoniekkain ahnaan parven.
 Ma, niinkuin bolsheviikin jäsenkirjan,
 Nostan
 Kaikk’ sata nidosta
 Mun puoluekirjojani.

Vladimir Majakovski